**A picture containing text

Description automatically generated**

**MEGHÍVÓ**

**Budapest Eurasia Forum 2022**

Napjaink megatrendjei és komplex kihívásai újfajta gondolkodás és szorosabb nemzetközi együttműködést követelnek meg. Ennek jegyében a Magyar Nemzeti Bank (MNB) **2022. szeptember 19-20-án** immár negyedik alkalommal rendezi meg a **Budapest Eurasia Forumot,** ezúttal **hibrid** formában. A konferencia címe idén **„Fenntartható növekedés és együttműködés – Hogyan nyerjük meg a 21. századot?”**, előadói pedig Európa és Ázsia különböző részeiből érkeznek, hogy megvitassák a gazdaság, a pénzügyek, a geopolitika, a technológia és az oktatás legaktuálisabb témáit.

Az ünnepélyes nyitórendezvény és a hat tematikus panel keretében a következő kérdések kerülnek terítékre:

* Hogyan emelkedhetnek fel **új pénzügyi központok** Eurázsiában?
* A **globalizáció** vagy a **regionalizáció**-e a markánsabb trend a mai geopolitikai színtéren?
* Hogyan támogathatja a **körforgásos gazdaság** a versenyképességet?
* Melyek a sikeres **export- és tőkekihelyezési stratégiák** a mai eurázsiai piacokon?
* Hogyan járulnak hozzá a **megaregionális integrációk** és a **multilaterális egyezmények** a versenyképességhez?
* Mi az **emberek közötti kapcsolatok** szerepe napjaink átalakuló világában?

A Budapest Eurasia Forum Európában egyedülálló jegybanki rendezvény, amely nemcsak a gazdasági-társadalmi élet változatos szegmenseit sorakoztatja fel, hanem **ázsiai és európai szaktekintélyek, üzleti és gazdaságpolitikai döntéshozók** **széles körét** ülteti egy asztalhoz. Ezzel hozzájárul **Magyarország közép‑európai stratégiai szerepének erősítéséhez,** valamint a nemzetközi tapasztalatcsere és párbeszéd előmozdításához. Az eddigi törekvések sikerét mutatja, hogy a Fórum körül szerveződő partnerségek egyre több tudásmegosztó találkozóban, közös publikációban és kutatási kezdeményezésben öltenek testet.

A konferencia idén **több mint 40 előadót** vonultat fel **15 országból.** Köztük van Ausztria, Dél-Korea, az Egyesült Arab Emírségek, az Egyesült Királyság, Írország, Kazahsztán, Kína, Magyarország, Olaszország, Pakisztán, Svájc, Szingapúr, Thaiföld, Törökország és az USA.

**A picture containing text

Description automatically generated**A Fórum kiemelt felszólalói:

* **Matolcsy György,** az MNB elnöke
* **Sethaput Suthiwartnarueput,** a Bank of Thailand elnöke
* **Jun ZHU,** a Silk Road Fund elnöke
* **Eng Chye TAN,** a National University of Singapore rektora
* **Simon TAY,** a Singapore Institute of International Affairs elnöke
* **Jeffrey D. SACHS,** egyetemi professzor, a Columbia University Fenntartható Fejlődés Központjának igazgatója
* **Raekwon CHUNG,** Nobel-békedíjas professzor, a Ban Ki-moon Foundation for a Better Future igazgatója
* **Shamshad AKHTAR,** a State Bank of Pakistan volt elnöke, Pakisztán korábbi pénzügyminisztere
* **Ali HASSAN,** a Dubai International Financial Centre Európáért és Észak-Amerikáért felelős főképviselője
* **Patrick LAU,** a Hong Kong Trade Development Council (HKTDC) ügyvezetőigazgató-helyettese
* **Byung-il CHOI,** a Korea Foundation for Advanced Studies (KFAS) elnöke
* **Arturo BRIS,** az IMD World Competitiveness Center igazgatója
* **Michael MAINELLI,** a Z/Yen Group Ltd. igazgatója.

A megerősített előadók teljes listája elérhető a [www.mnb.hu/eurasia/speakers](http://www.mnb.hu/eurasia/speakers) webhelyen.

Az eseményt **élőben közvetítjük** [a Fórum honlapján](http://www.mnb.hu/eurasia), valamint YouTube-csatornánkon és a Zoom alkalmazásban is. Az online közvetítés **előzetes regisztráció nélkül** követhető.

Amennyiben **a Fórum helyszínén** (MNB Budai Központ, 1013 Budapest, Krisztina krt. 55.)szeretne közönségünkhöz csatlakozni, kérjük, **regisztráljon** a hivatalos meghívó e-mailben kiküldött link segítségével, vagy annak hiányában jelezze részvételi szándékát elektronikus levelezési címünkön ([eurasiaforum@mnb.hu](mailto:eurasiaforum@mnb.hu)).

Reméljük, hogy a rendezvény felkeltette az érdeklődését és Önt is a közönségünk soraiban üdvözölhetjük.

Üdvözlettel,

a Budapest Eurasia Forum Szervezőbizottsága